Author: Asta Urb
Company: Haapsalu Linnavalitsus

K O R R A L D U S

Haapsalu,							      19.detsember 2007 nr 993

Projekteerimistingimuste kinnitamine 
(Õhtu kallas 17a, Haapsalu)

Läbi vaadanud Heiki Tuul`e 11.12.2007 esitatud taotluse nr 7-2.15/6904 Õhtu kallas 17a krundile pereelamu ehitusprojekti projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määruse nr 47 Haapsalu linna ehitusmäärus § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Õhtu kallas 17a, Haapsalu asuvale krundile pereelamu ja abihoone ehitusprojekti projekteerimistingimused nr 32-07 (lisatud).
2.	Korraldus teha teatavaks Heiki Tuul´ele korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 32/ 07  “17” detsember  2007

Tingimused kinnitatud:
Haapsalu Linnavalitsuse korraldusega nr 993 
19.detsember 2007

Projekti nimetus | Pereelamu ja abihoone projekt
Krundi asukoht | Õhtu kallas 17a, Haapsalu
Taotleja nimi | Heiki Tuul
Krundi andmed | katastritunnus 18301:006:0022,  kinnistusraamatu registriosa nr 1763632 pindala 649m^2, maakasutuse sihtotstarve - 100% väikeelamumaa
Projekti koostamisel arvestada alljärgnevat: |

1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) olemasolevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
4.	Projekteerimisel tuleb lähtuda asjaolust, et krunt asub Haapsalu vanalinna muinsuskaitseala kaitsevööndis ja Haapsalu Õhtu kalda miljööväärtuslikul alal (vt linna üldplaneering lk 74-76).    
Ehitusõigus:
•	sihtotstarve – 100% väikeelamumaa
•	lubatud suurim ehitiste arv -2
•	suurim lubatud kõrgus elamul -8,5m, abihoonel 6m
•	suurim lubatud ehitusalune pind – 170m2 

5.	Hoone paigutus krundil vaba ( ei pea asuma vahetult tänava äärsel krundi piiril, soovitavalt tagasiastega max 5m).
6.	Elamu korruselisus – 2, (variant 1 korrus + katusekorrus);
7.	Elamu projekteerida ümbruskonda miljööd arvestavalt (sobivad mahud, liigendus, traditsioonilised ehitusmaterjalid jms).
8.	Välisviimistluse soovitatavad materjalid on värvitud puitlaudis, võib olla kombineeritult krohvipindadega, katusekatteks plekk või katusekivi, mitte kasutada imiteerivaid materjale. 
9.	Katuse harjasuund vaba.
10.	Kaldkatuse soovitatav kaldenurk 15-45o. 
11.	Hoone põranda projekteerimisel arvestada, et suurimad veetõusud linnas ulatuvad absoluutse kõrguseni 2m ja põranda kõrguseks projekteerida minimaalselt +2.2m.
12.	Hoone eskiislahendus kooskõlastada linnaarengu ja muinsuskaitse peaspetsialisti ja linnaarhitektiga.
13.	Projekti mahus anda hoonete  välisviimistluse värvilahendus (miljöösse sobiv traditsiooniline variant). 
14.	Krundi Õhtu kalda äärsele piirile kavandada  tänavale iseloomuliku kõrgusega puitpiire ja –väravad (lubatud sokkel, postid). Kruntidevahelised piirded võivad olla haljastusega tihendatud metallvõrgust.
15.	Vajalik parkimine (min 2 kohta) lahendada kinnistu piires.
16.	Lahendada krundi heakorrastus, haljastus ning olmeprügi kogumine.
17.	Hoone asukoha määramisel võtta arvesse heas seisukorras kasvavaid puid. Vajadusel mõni puu krundil maha võtta, tuleb taotleda linna keskkonnaosakonnalt raieluba (eelneb puu seisukorra hindamine). Vt EhM § 26lg3. 
18.	Planeeritud hoonestusala võib vähendada kokkuleppel naabritega. Kui ehitisi projekteeritakse krundipiirile lähemale kui 4m, kooskõlastada projekt vastava piirinaabriga.
19.	Vajalikud tehnilised tingimused taotleb krundi omanik.
20.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Krundi skeem M 1:500

Tingimused
koostasid:

Linnaarhitekt               . ..……………………………..…… Anu Joost
Linnaarengu ja muinsuskaitse peaspetsialist………………Tõnis Padu
Ehitusjärelevalve spetsialist  ……………………………… Mati Jets
Käesolevad tingimused on kehtivad kahe aasta jooksul alates nende kinnitamisest